Sociedade Numismática Italiana

A Sociedade Numismática Italiana (en italiano: Società numismatica italiana) é unha asociación cultural italiana sen ánimo de lucro que centra o seu interese na numismática e ten como finalidade a promoción e a divulgación dos estudos "relativos ás moedas, as fichas, os pesos monetarios, as medallas e os selos". Historia
A sociedade constituíuse en 1892, no ambiente social e político inmediatamente posterior á unificación italiana, para cumprir o desexo expresado catro anos antes por un grupo de eruditos numismáticos italianos, encabezados por Francesco Gnecchi, que se reuniran en 1888 con motivo da emisión do primeiro número da Rivista italiana di numismatica: "[. .. ] fundar unha sociedade italiana de numismática do mesmo xeito que as que florecen noutras nacións". Xa que logo, os modelos para a creación da nova sociedade eran outras entidades semellantes que naqueles anos xa estaban activas en Europa, como a Royal Numismatic Society de Londres (desde 1836), a Sociedade Real de Numismática de Bélxica (desde 1841) ou a Sociedade Francesa de Numismática (desde 1865).
Entre os membros fundadores atópase o daquela príncipe do Piemonte Vítor Manuel III, afeccionado á numismática, que foi o seu presidente honorario desde 1897.
Desde a súa fundación, a sociedade desenvolve moi diversas actividades encamiñadas ao seu fin social, como son o mantemento da súa biblioteca temática, publicacións tanto monográficas como periódicas e colaboración con iniciativas diversas doutras institucións.
Con motivo da celebración de acontecementos importantes para a numismática italiana, como é o caso, entre outros, dos centenarios da propia sociedade ou da súa revista, a Sociedade Numismática Italiana emitiu un bo número de medallas conmemorativas.
A sociedade, que ten a súa sede en Milán, inclúe entre os seus membros os estudosos e os coleccionistas numismáticos italianos e estranxeiros máis sobranceiros, e no seu cadro de honra destacan persoas como Philip Grierson, Carlo Maria Cipolla, Laura Breglia, Giovanni Gorini, Pierre Bastien ou Michael Crawford. Publicacións
Rivista italiana di numismatica e scienze affini
A Sociedade Numismática Italiana publica a publicación periódica Rivista italiana di numismatica e scienze affini, a revista numismática máis antiga de Italia, fundada en 1888 polos irmáns Gnecchi e Solone Ambrosoli, cuxo prestixio científico é recoñecido a nivel internacional.
No poxecto do nacemento desta revista fundíronse as dúas cabeceiras numismáticas que naquel momento extistían en Italia, Gazzetta Numismatica e Bullettino di Numismatica e Sfragistica per la Storia d'Italia, que, por conseguinte, desapareceron nese mesmo ano de 1888.
Aínda que o nacemento da revista é previo á existencia da Sociedade Italiana de Numismática, converteuse no seu órgano oficial desde o mesmo monmento da súa fundación.
Con ocasión da publicación do seu número 100, en 1999 publicouse unha historia da revista.
Collana di numismatica e scienze affini
Outras das súas publicacións agrúpanse dentro da serie Collana di numismatica e scienze affini, onde se recollen diversos estudos e actas de congresos. Consta dos seguintes volumes: Vol. 1 (1998): Perassi, Claudia. Atti della giornata di studio «Il collezionismo numismatico».
Vol. 2 (1999): Travaini, Lucia. Moneta locale e moneta straniera: Italia ed Europa XI-XV secolo. The Second Cambridge Numismatic Symposium. Local Coins, Foreign Coins: Italy and Europe 11th-15th Centuries.
Vol. 3 (2000): Ercolani Cocchi, Emanuela. Il Giubileo e i suoi simboli. La fonte numismatica e le medaglie del Museo Nazionale di Ravenna.
Vol. 4 (2004): Vanni, Franca; Bussi, Silvia. La moneta fusa nel mondo antico. Quale alternativa alla coniazione? (Atti del Convegno Internazionale di studio, Arezzo, 19-20 settembre 2002).
Vol. 5 (2004): Travaini, Lucia; Bolis, Alessia. L'immaginario e il potere nell'iconografia monetale. Dossier di lavoro del seminario di studi, Milano 11 marzo 2004.
Vol. 6 (2010): Savio, Adriano; Cavagna, Alessandro. 100 anni del Corpus Nummorum Italicorum. Giornata di studio, Milano 15 maggio 2009.
Vol. 7 (2012): Cavagna, Alessandro. Provincia Dacia. I coni.
Vol. 8 (2014): Carbone, Federico. Le monete di Paestum tra I sec. a. C. e I sec. d. C. Analisi dei Conî.